Mange prostatakreftpasienter med lav risiko for alvorlig sykdom blir ikke inkludert i overvåkningsprogrammer eller risikerer å bli overbehandlet siden det er vanskelig å identifisere hvilke pasienter som har lavrisikosykdom.
Forskerne vil bruke nanopartikler for å utvikle en sensitiv test for prostatakreft som kan brukes på urinprøver fra potensielle prostatakreftpasienter. Å identifisere kreftspesifikke molekyler i urin vil gjøre det lettere å finne pasientene med lav risiko. Målet er at en enkel test vil ha stor innvirkning for prostatakreftpasienter og helsemyndigheter fordi den imøtekommer et sentralt behov for behandling av prostatakreft; det å redusere overbehandling av lavrisiko prostatakreft.
Kreftforeningen støtter prosjektet med 5 389 000 kroner.
Prosjektet ledes av Alicia Llorente, som en del av Kirsten Sandvigs gruppe ved avdeling for molekylærcellebiologi ved Oslo Universitetssykehus. Gruppen består av ni medlemmer. Llorente har mottatt midler fra Kreftforeningen flere ganger tidligere.